**La capătul liniștii**

*Alina Drăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La capătul liniștii

Se așterne vidul, noaptea

Sau poate întreaga mea

Viață -

Sacadată ca o răzbunare,

Și îndoită ca un semn

De întrebare...

De-atâta răzvrătire,

Oboseala sfarmă pietre pe

Asfaltul pe care

Calc, cu sfială, în drumul

Până la mine,

Ca să mă mai salut

Puțin cu singurătate.

La capătul unui poem

Așteaptă o existență -

Timidă, frivolă, sau de

Nedescris care nu-și ajunge

Sieși pe hârtia-i

De compromis...

Unde m-am ascuns de mine?

Pe unde mai plâng, subtil,

Râzând de mine?

La capătul unei pauze

Stă aninată o notă

muzicală neexprimată

Si poate îngânată de atâtea ori

În gamă-nsingurată...